ئەنگلىيەدىكى رويتېرس خەۋەر ئاگېنتلىقى «ئەردوغان قاتارنىڭ يېتىم قالدۇرۇلۇشى ئىسلام روھىغا زىت،دېدى »سەرلەۋھىلىك خەۋىرىدە ئوقۇرمەنلىرىنىڭ دىققىتىگە مۇنۇ ئۇچۇرلارنى سۇندى: «تۈركىيە جۇمھۇر رەئىسى رەجەپ تاييىپ ئەردوغان قاتارنىڭ قوشنا دۆلەتلەر تەرىپىدىن يېتىم قالدۇرۇلۇشىنى قاتتىق ئەيىبلەپ، بۇنىڭ ئىسلامنىڭ روھىغا زىت بولىدىغانلىقىنى ئېيتتى. ئەردوغان ئادالەت ۋە تەرەققىيات پارتىيەسىنىڭ پارلامېنت گۇرۇپپا يىغىنىدا سۆز قىلىپ مۇنداق دېدى:<قاتار مەسىلىسىدە ئېغىر خاتالىق ئۆتكۈزۈلدى، بىر دۆلەتنىڭ خەلقىنى ھەر جەھەتتىن پۈتۈنلەي يېتىم قالدۇرۇش ئىنسانىيلىققا سىغمايدۇ، گويا قاتارنى ئۆلۈمگە مەھكۇم قىلغاندەك ئىشلار بولدى. قاتار تېررورلۇق تەشكىلاتى دائېشقا قارشى كۈرەشلەردە تۈركىيە بىلەن بىر سەپتە تۇرۇپ ئاكتىپ كۈرەش قىلىپ كەلدى، قاتارغا تۆھمەتلەرنى چاپلاپ بۇ دۆلەتنى ئەيىبلەشنىڭ رايون دۆلەتلىرىگە ھېچقانداق پايدىسى يوق>. سەئۇدى ئەرەبىستان، بەھرەيىن، ئەرەب بىرلەشمە خەلىپىلىكى ۋە مىسىر قاتارلىق دۆلەتلەرنىڭ قاتارغا ئېغىر ئىمبارگولارنى قويۇپ 8 كۈندىن ئۆتكەندىن كېيىن، ئەردوغاننىڭ قاتار كىرىزىسى توغرۇلۇق بەرگەن بۇ باياناتى قاتارنىڭ رايوندا يالغۇز ئەمەسلىكىنى ۋە كۈچلۈك ئىتتىپاقدېشىنىڭ بارلىقىنى كۆرسىتىپ بېرىدۇ.»
LOC: ئەرەب بىرلەشمە خەلىپىلىكى LOC: قاتار LOC: تۈركىيە LOC: مىسىر LOC: قاتارنىڭ LOC: قاتارنى LOC: قاتارغا